**-1-**

**รายงานการประชุมสภาองค์การบริหารส่วนตำบลบางเตย**

**สมัยสามัญ สมัยที่ 3 ครั้งที่ 2 / 2559**

**วันอังคารที่ 9 สิงหาคม 2559 เวลา 10.00 น.**

**ณ ห้องประชุมสภาองค์การบริหารส่วนตำบลบางเตย (ชั้น 2)**

**...............................................................**

**เปิดประชุมเวลา 10.00 น.**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

นายมานพ เฟื่องบางหลวง ขอเปิดประชุม การประชุมครั้งนี้เป็นการประชุมสภาองค์การบริหารส่วนตำบล

(ประธานสภาฯ) บางเตย สมัยสามัญ สมัยที่ 3 ครั้งที่ 2 / 2559 เพื่อพิจารณา (ร่าง) ข้อบัญญัติ

งบประมาณรายจ่ายประจำปีงบประมาณ พ.ศ. 2560 ในวาระที่ 2 และในวาระที่ 3

และการพิจารณาเรื่องการโอนเงินงบประมาณรายจ่ายประจำปี พ.ศ.2559

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบลบางเตย**

**สมัยสามัญ สมัยที่ 3 ครั้งที่ 1/2559 เมื่อวันที่ 2 สิงหาคม 2559**

นายมานพ เฟื่องบางหลวง ขอเชิญสมาชิกสภาฯทุกท่านได้ตรวจรายงานการประชุมสภาองค์การบริหาร

(ประธานสภาฯ) ส่วนตำบลบางเตย สมัยสามัญ สมัยที่ 3 ครั้งที่ 1 /2559 ว่ามีข้อความใด

ต้องมีการเปลี่ยนแปลงหรือแก้ไข หรือเพิ่มเติมหรือไม่ ก่อนที่จะมีการลงมติ

รับรองรายงานการประชุมฯ ต่อไป และขอเชิญเลขานุการสภาฯ คุณธนิศา

รอดรักวงศ์ไท เลขานุการสภาฯ ชี้แจงรายละเอียดเพิ่มเติม

นางธนิศา รอดรักวงศ์ไท รายงานการประชุมสภาองค์การบริหารส่วนตำบลบางเตยครั้งที่ผ่านมา ได้ผ่าน

(เลขานุการสภาฯ) การตรวจรายงานการประชุมจากคณะกรรมการสภาท้องถิ่นคือ คณะกรรมการ

ตรวจรายงานการประชุมสภาแล้ว แต่ยังอาจจะต้องมีการแก้ไขเพิ่มเติม จึงขอให้

สมาชิกสภาฯ ได้ร่วมกันตรวจสอบและพิจารณาอีกครั้ง

ที่ประชุม รับทราบ

นายมานพ เฟื่องบางหลวง มีท่านใดจะขอแก้ไขเพิ่มเติมอีกหรือไม่

(ประธานสภาฯ)

ที่ประชุม ไม่มีผู้ใดขอแก้ไขเพิ่มเติมอีก

นายมานพ เฟื่องบางหลวง เมื่อไม่มีท่านใดจะขอแก้ไขหรือเพิ่มเติมอีก ก็ขอมติที่ประชุมรับรองรายงาน

(ประธานสภาฯ) การประชุมสภาฯ สมัยสามัญ สมัยที่ 3 ครั้งที่ 1/2559

/ที่ประชุม...

-2-

ที่ประชุม มีมติเป็นเอกฉันท์รับรองรายงานการประชุมสภาฯ สมัยสามัญ สมัยที่ 3 ครั้งที่ 1 ประจำปี 2559 เมื่อวันที่ 2 สิงหาคม 2559

- เห็นชอบ 14 เสียง

- ไม่เห็นชอบ - เสียง

- งดออกเสียง - เสียง

ขณะนั้นมีสมาชิกสภาในที่ประชุม 14 ท่าน

**ระเบียบวาระที่ 3 เรื่องกระทู้ถาม (ถ้ามี)**

นายมานพ เฟื่องบางหลวง มีสมาชิกสภาฯ ท่านใดจะเสนอกระทู้ถามหรือไม่

(ประธานสภาฯ)

ที่ประชุม ไม่มี

**ระเบียบวาระที่ 4 เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ**

นายมานพ เฟื่องบางหลวง เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ มีสองเรื่อง เรื่องแรก

(ประธานสภาฯ) เรื่องการตรวจรายงานการประชุมสภาฯ สมัยสามัญ สมัยที่ 3 ครั้งที่ 1 / 2559

ตามเอกสารการตรวจรายงานการประชุมฯ ที่แจกให้แล้ว อีกเรื่องหนึ่งคือ คณะกรรมการแปรญัตติร่างข้อบัญญัติงบประมาณรายจ่ายประจำปี พ.ศ. 2560 ได้ประชุมเมื่อวันที่ 3 สิงหาคม 2559 เวลา 13.00 น. ณ ห้องประชุมสภาองค์การบริหารส่วนตำบลบางเตย ที่ประชุมได้มีมติแต่งตั้งให้

นายนิคม เจริญลักษณ์ เป็นประธานกรรมการแปรญัตติฯ

นายบุญมี น้อยประชา เป็นกรรมการแปรญัตติฯ

นายเสรี ปิ่นบัวทอง เป็นกรรมการแปรญัตติฯ

นายพูลผล แซ่ซี เป็นกรรมการแปรญัตติฯ

นายอรรถพล พลชัย เป็นกรรมการฯ และเลขานุการ

(ตามเอกสารการการประชุมคณะกรรมการแปรญัตติ)

ที่ประชุม รับทราบ

**ระเบียบวาระที่ 5 เรื่องที่เสนอใหม่**

**5.1 การพิจารณา (ร่าง) ข้อบัญญัติงบประมาณรายจ่ายประจำปีงบประมาณ พ.ศ. 2560 ในวาระที่ 2 การพิจารณา**

**5.2 การพิจารณา (ร่าง) ข้อบัญญัติงบประมาณรายจ่ายประจำปีงบประมาณ พ.ศ. 2560 ในวาระที่ 3 การตราเป็นข้อบัญญัติ**

นายมานพ เฟื่องบางหลวง สืบเนื่องจากการประชุมครั้งที่แล้ว สภาองค์การบริหารส่วนตำบลบางเตยได้รับ (ประธานสภาฯ) หลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2560

ในวาระที่ 1 ไว้แล้ว และได้ส่งร่างข้อบัญญัติงบประมาณรายจ่ายประจำปีงบประมาณ

/ พ.ศ.2560...

-3-

พ.ศ.2560 ให้คณะกรรมการแปรญัตติฯ เรียบร้อยแล้ว ต่อไปจะเป็นการพิจารณา

ในวาระที่ 2 จึงขอเชิญประธานคณะกรรมการแปรญัตติฯ ได้ชี้แจงรายละเอียดต่อที่ประชุม

นายนิคม เจริญลักษณ์ เรียนประธานสภาองค์การบริหารส่วนตำบลบางเตย ตามที่สภาองค์การบริหารส่วนตำบล

(สมาชิกสภาฯหมู่ที่ 5) บางเตยได้มีมติเป็นเอกฉันท์รับหลักการในวาระที่ 1 แห่งร่างข้อบัญญัติงบประมาณ

รายจ่ายประจำปีงบประมาณ พ.ศ. 2560 และที่ประชุมได้แต่งตั้งคณะกรรมการ

แปรญัตติฯ พร้อมกำหนดระยะเวลาให้ผู้บริหารหรือสมาชิกสภาองค์การบริหาร

ส่วนตำบลบางเตยยื่นเสนอคำแปรญัตติร่างข้อบัญญัติงบประมาณรายจ่ายประจำปี

งบประมาณ พ.ศ. 2560 บัดนี้คณะกรรมการได้ดำเนินการตามขั้นตอนต่างๆแล้ว

ปรากฏว่าไม่มีผู้บริหารหรือสมาชิกสภาองค์การบริหารส่วนตำบลบางเตยยื่นคำแปร

ญัตติฯ แต่อย่างใด คณะกรรมการแปรญัตติฯ จึงร่วมกันพิจารณาและมีมติเป็นเอกฉันท์

เห็นชอบให้คงร่างข้อบัญญัติงบประมาณรายจ่ายประจำปีงบประมาณ พ.ศ.2560

ไว้ตามร่างเดิม โดยไม่มีการแก้ไขเปลี่ยนแปลงแต่อย่างใด จึงขอส่งร่างข้อบัญญัติ ให้สภาฯ พิจารณาต่อไป

ที่ประชุม รับทราบ

นายมานพ เฟื่องบางหลวง เมื่อไม่มีสมาชิกสภาท่านใดขอแปรญัตติร่างข้อบัญญัติงบประมาณฯ จึงถือว่า

(ประธานสภาฯ) สมาชิกสภาฯ ให้คงร่างข้อบัญญัติงบประมาณรายจ่ายประจำปี งบประมาณ พ.ศ.

2560 เดิมไว้ จึงขอมติที่ประชุมให้ความเห็นชอบในวาระที่ 2 การพิจารณา

ที่ประชุม มีมติเห็นชอบเป็นเอกฉันท์ เห็นชอบร่างข้อบัญญัติงบประมาณรายจ่ายประจำปี

งบประมาณ พ.ศ. 2560 ในวาระที่ 2 ดังรายละเอียดต่อไปนี้

- เห็นชอบ 14 เสียง

- ไม่เห็นชอบ - เสียง

- งดออกเสียง - เสียง

ขณะนั้นมีสมาชิกสภาในที่ประชุม 14 ท่าน

**ในระหว่างนี้ประธานสภาได้พักการประชุมเป็นเวลา 10 นาที**

**5.2 เรื่อง(ร่าง)ข้อบัญญัติงบประมาณรายจ่ายประจำปีงบประมาณ พ.ศ.2560 ในวาระที่ 3 การตราเป็นข้อบัญญัติ**

นายมานพ เฟื่องบางหลวง เมื่อที่ประชุมได้พิจารณาร่างข้อบัญญัติงบประมาณฯ ผ่านในวาระที่ 2 แล้วต่อไป

(ประธานสภาฯ) จะเป็นการพิจารณาร่างข้อบัญญัติงบประมาณฯ ในวาระที่ 3 ซึ่งเป็นการพิจารณาว่า

ที่ประชุมจะอนุมัติให้ตราเป็นข้อบัญญัติงบประมาณรายจ่ายประจำปีงบประมาณ

พ.ศ. 2560 หรือไม่

/ ที่ประชุม...

-4-

**ที่ประชุม มีมติเป็นเอกฉันท์อนุมัติให้ตราเป็นข้อบัญญัติได้**

- เห็นชอบ 14 เสียง

- ไม่เห็นชอบ - เสียง

- งดออกเสียง - เสียง

ขณะนั้นมีสมาชิกสภาในที่ประชุม 14 ท่าน

นายมานพ เฟื่องบางหลวง เมื่อที่ประชุมอนุมัติให้ตราเป็นข้อบัญญัติงบประมาณรายจ่ายประจำปีงบประมาณ พ.ศ.

(ประธานสภาฯ) 2560 จะได้จัดส่งร่างข้อบัญญัติฯ นี้ไปยังอำเภอสามพราน เพื่อให้นายอำเภอสามพราน

พิจารณาและประกาศใช้ต่อไป

**5.3 การพิจารณาเรื่องการโอนงบประมาณรายจ่ายประจำปี พ.ศ.2559**

นายมานพ เฟื่องบางหลวง ขอเชิญนายกองค์การบริหารส่วนตำบลบางเตยชี้แจงรายละเอียดเรื่องการพิจารณา

(ประธานสภาฯ) การโอนงบประมาณรายจ่ายประจำปี พ.ศ.2559

นายวิทยา ชิวค้า มอบหมายให้ปลัดองค์การบริหารส่วนตำบลเป็นผู้ชี้แจงแทน

(นายกอบต.บางเตย)

นายณัฎฐพล สุขนันทฬส เรียนท่านประธานสภาและผู้เข้าร่วมประชุมทุกท่านขออนุญาตชี้แจงรายละเอียด

(ปลัดอบต.บางเตย) ของการโอนงบประมาณรายจ่ายประจำปี พ.ศ.2559 เนื่องจากมีโครงการที่จำเป็นเร่งด่วนที่จะต้องดำเนินการจึงขอโอนงบประมาณดังนี้

**รายการโอนงบประมาณ**

**ณ วันที่ 9 เดือน สิงหาคม พ.ศ. 2559**

**โอนตั้งรายการใหม่ (กองช่าง)**

1. โครงการก่อสร้างซ่อมแซมถนนแอสฟัลติกคอนกรีต ซอย3/5 หมู่ที่ 2 **ตั้งไว้ 185,000.- บาท** เพื่อจ่ายเป็นค่าจ้างเหมาก่อสร้างซ่อมแซมถนนแอสฟัลติกคอนกรีต ถนนบางเตยซอย3/5 หมู่ที่ 2 ขนาดกว้างเฉลี่ย 1.4 เมตร ยาว82 เมตร โดยซ่อมแซมผิวคอนกรีตหนา 0.20 เมตร และซ่อมแซมผิวแอสฟัลติกคอนกรีต หนา 0.05 เมตร หรือมีพื้นที่ผิวจราจรไม่น้อยกว่า 114.80 ตารางเมตร รายละเอียดตามแบบแปลนและรายการคำนวณของ อบต.บางเตยกำหนด พร้อมป้ายประชาสัมพันธ์โครงการ จำนวน 1 ป้าย ตั้งจ่ายจากเงินรายได้ ปรากฎในแผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน ค่าที่ดินและสิ่งก่อสร้าง **โอนตั้งรายการใหม่จำนวน 185,000.- บาท**

2. โครงการซ่อมแซมไหล่ถนนพังริมคลองสูญ-โปร่ง หมู่ที่ 1 **ตั้งไว้ 84,000.- บาท** เพื่อจ่ายเป็นค่าจ้างเหมาก่อสร้างซ่อมแซมไหล่ถนนพังริมคลองสูญ-โปร่ง หมู่ที่ 1 โดยวิธีปักเข็มไม้ชิดตลอดแนว เข็มไม้ขนาดเส้นผ่าศูนย์กลางขนาด 6 นิ้ว ยาว 6.00 เมตร ระยะทางยาวรวม 20 เมตร รายละเอียดตามแบบแปลนและรายการคำนวณของ อบต.บางเตยกำหนด ตั้งจ่ายจากเงินรายได้ ปรากฎในแผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน ค่าที่ดินและสิ่งก่อสร้าง **โอนตั้งรายการใหม่จำนวน 84,000.- บาท**

-5-

3. โครงการก่อสร้างเอนกประสงค์หมู่ที่ 2 ตั้งไว้ **1,500,000.- บาท** เพื่อจ่ายเป็นค่าจ้างเหมาก่อสร้างอาคารเอนกประสงค์หมู่ที่ 2 ขนาดกว้าง 10.00 เมตร ยาว 19.50 เมตร รายละเอียดตามแบบแปลนและรายการคำนวณของ อบต.บางเตยกำหนด พร้อมป้ายประชาสัมพันธ์โครงการ จำนวน 1 ป้าย ตั้งจ่ายจากเงินรายได้ ปรากฎในแผนงานอุตสาหกรรมและการโยธา งานก่อสร้างโครงสร้างพื้นฐาน งบลงทุน ค่าที่ดินและสิ่งก่อสร้าง **โอนตั้งรายการใหม่จำนวน 1,500,000.- บาท**

**รวมโอนเพิ่ม 1,769,000.- บาท**

**โอนตั้งรายการใหม่ (กองศึกษา)**

1. โครงการจัดซื้อชุดเครื่องเล่นชุดเต่าทอง 3 หอคอย ขนาด 5.00 x 6.00 x 2.50 เมตร พร้อมปูหญ้าเทียมพื้นที่90 ตร.ม. คุณลักษณะเครื่องเล่นชุดเต่าทอง ดังนี้

- จำนวนเด็กที่สามารถเล่นได้ 3-6 คน

- ชุดเครื่องเล่นมีหอคอย 3 ชั้น พร้อมหลังคาพลาสติกรูปเต่าทอง ขนาดไม่น้อยกว่า 1.20 x 1.20 เมตร โครงสร้างหอคอยทำจากเหล็กทาสีกันสนิมมีความแข็งแรงทนทาน จำนวน 1 หอคอย

- อุโมงค์ท่อคลานพลาสติก ต้องมีการเจาะช่องมองตลอดแนว(ทั้งสองฝั่งขนานกันให้สามารถมองเห็นภายนอกได้) จำวนวน 1 ชุด อุโมงค์เชื่อมต่อกันทั้งสองชิ้น รูอุโมงค์ขนาดไม่น้อยกว่า 60 เซนติเมตร ยาวไม่น้อยกว่า 130 เซนติเมตร ปากอุโมงค์เชื่อมต่อกับกำแพงพลาสติก ขนาดไม่น้อยกว่า 110 เซนติเมตร x 120 เซนติเมตร

- กระดานลื่นพลาสติกแบบตรงผิวกระดานลื่นใช้สไลด์จะต้องเรียบลื่นไม่มีชิ้นส่วนใดๆยื่นออกมาซึ่งอาจก่อให้เกิดอันตรายต่อเด็กจำนวน 1 ชุด ไม่น้อยกว่า 0.50 x 2.00 เมตร

- ปีนป่ายจำลองหลากสี เป็นพลาสติก จำวน 1 ชุด ขนาดไม่น้อยกว่า 150 เซนติเมตร x 50 เซนติเมตร มีช่องสำหรับปีนป่ายขนาดไม่น้อยกว่า 12 เซนติเมตร x 10 เซนติเมตร

- กำแพงพลาสติกเป็นพลาสติกโพลีเอทธีลีน(PE)ผสมโครงสร้างเหล็ก

- เสา ผลิตจากเหล็ก ขนาดไม่น้อยกว่า 3 นิ้ว จำนวน 16 ต้น

- พื้นทำจากโครงสร้างเหล็กขนาดไม่น้อยกว่า 110 เซนติเมตร x 110 เซนติเมตร

- ชุดชิงช้า 2 ที่นั่ง โครงสร้างทำจากเหล็ก ที่นั่งชิงช้าทำจากพลาสติก จำนวน 1 ป้าย ตั้งจ่ายจากเงินรายได้ ปรากฎในแผนงานการศึกษา งานระดับก่อนวัยเรียนและประถมศึกษา งบลงทุน ครุภัณฑ์การศึกษา **โอนตั้งรายการใหม่(กองศึกษา) จำนวน 408,000.- บาท**

/โอนลด...

-6-

**โอนลด(กองช่าง)**

1. เงินเดือนพนักงานส่วนตำบล เพื่อจ่ายเป็นค่าเงินเดือนพนักงานส่วนตำบล ตั้งไว้ 2,220,900.- บาท เพื่อจ่ายเป็นค่าเงินเดือนพนักงานส่วนตำบลพร้อมปรับปรุงเงินเดือนให้แก่พนักงานส่วนตำบลของกองคลังตามแผนอัตรากำลัง 3 ปี(2559-2561) ตั้งจ่ายจากเงินรายได้ ปรากฎในแผนงานบริหารทั่วไป งานบริหารงานคลัง งบบุคลากร หมวด เงินเดือน(ฝ่ายประจำ)  **โอนลด เป็นเงิน 369,000.- บาท**

2 เงินเดือนพนักงานส่วนตำบล เพื่อจ่ายเป็นค่าเงินเดือนพนักงานส่วนตำบล ตั้งไว้ 1,389,000.- บาท เพื่อจ่ายเป็นค่าเงินเดือนพนักงานส่วนตำบลพร้อมปรับปรุงเงินเดือนให้แก่พนักงานส่วนตำบลของกองคลังตามแผนอัตรากำลัง 3 ปี(2559-2561) ตั้งจ่ายจากเงินรายได้ ปรากฎในแผนงานสาธารณสุข งานบริหารทั่วไปเกี่ยวกับสาธารณสุข งบบุคลากร หมวด เงินเดือน(ฝ่ายประจำ)  **โอนลด เป็นเงิน 900,000.- บาท**

3. ค่าตอบแทนพนักงานจ้าง เพื่อจ่ายเป็นค่าจ้างพนักงานจ้างตามภารกิจและพนักงานจ้างทั่วไปของกองสาธารณสุขและสิ่งแวดล้อม ตั้งไว้ 2,269,060.- บาท เพื่อจ่ายเป็นค่าเงินเดือนพนักงานส่วนตำบลพร้อมปรับปรุงเงินเดือนให้แก่พนักงานส่วนตำบลของกองคลังตามแผนอัตรากำลัง 3 ปี(2559-2561) ตั้งจ่ายจากเงินรายได้ ปรากฎในแผนงานเคหะและชุมชน งานกำจัดขยะและสิ่งปฏิกูล งบบุคลากร หมวด เงินเดือน(ฝ่ายประจำ) **โอนลดเป็นเงิน 200,000.- บาท**

4. เงินเดือนพนักงานส่วนตำบล เพื่อจ่ายเป็นค่าเงินเดือนพนักงานส่วนตำบล ตั้งไว้ 1,577,900.- บาท เพื่อจ่ายเป็นค่าเงินเดือนพนักงานส่วนตำบลพร้อมปรับปรุงเงินเดือนให้แก่พนักงานส่วนตำบลของกองคลังตามแผนอัตรากำลัง 3 ปี(2559-2561) ตั้งจ่ายจากเงินรายได้ ปรากฎในแผนงานบริหารทั่วไป งานบริหารงานทั่วไป งบบุคลากร หมวด เงินเดือน(ฝ่ายประจำ)  **โอนลด เป็นเงิน 300,000.- บาท**

**รวมโอนลด (กองช่าง) 1,817,500.- บาท**

**โอนลด(กองศึกษา)**

5. ค่าตอบแทนปฏิบัติงานนอกเวลาราชการ ตั้งไว้ 20,000.- บาท เพื่อจ่ายเป็นค่าตอบแทนการปฏิบัติงานนอกเวลาราชการให้แก่พนักงานส่วนตำบลพนักงานจ้างตามภารกิจ และพนักงานจ้างทั่วไป ตั้งจ่ายจากเงินรายได้ ปรากฏในแผนงานการศึกษางานระดับก่อนวัยเรียนและประถมศึกษางบดำเนินงานหมวดค่าตอบแทน**โอนลดเป็นเงิน20,000.บาท**

6. ค่าเช่าบ้าน ตั้งไว้ 30,000.- บาท เพื่อจ่ายเป็นค่าเช่าบ้านให้แก่พนักงานส่วนตำบล ซึ่งมีสิทธิเบิกค่าเช่าบ้านได้ตามระเบียบฯ ตั้งจ่ายจากเงินรายได้ ปรากฏในแผนงานการศึกษา งานระดับก่อนวัยเรียนและประถมศึกษา งบดำเนินงาน หมวดค่าตอบแทน **โอนลดเป็นเงิน 10,000.- บาท**

-7-

7. ครุภัณฑ์การศึกษา โต๊ะนักเรียนอนุบาล 4 ที่นั่ง จำนวน 20 ชุด ตั้งไว้ 100,000.- บาท เพื่อจ่ายเป็นค่าจัดซื้อโต๊ะนักเรียนอนุบาล 4 ที่นั่ง จำนวน 20 ชุด ฯ ตั้งจ่ายจากเงินรายได้ ปรากฏในแผนงานการศึกษา งานระดับก่อนวัยเรียนและประถมศึกษา งบดำเนินงาน หมวดค่าตอบแทน **โอนลดเป็นเงิน 100,000.- บาท**

8. ครุภัณฑ์โฆษณาและเผยแพร่ เครื่องเล่น DVD จำนวน 4 เครื่อง ตั้งไว้ 20,000.- บาท เพื่อจ่ายเป็นค่าจัดซื้อเครื่องเล่น DVD สำหรับการเรียนการสอนนักเรียนศูนย์พัฒนาเด็กเล็กฯ ตั้งจ่ายจากเงินรายได้ ปรากฏในแผนงานการศึกษา งานระดับก่อนวัยเรียนและประถมศึกษา งบดำเนินงาน หมวดค่าตอบแทน **โอนลดเป็นเงิน 20,000.- บาท**

9. ครุภัณฑ์โฆษณาและเผยแพร่ โทรทัศน์ แอล อี ดี (LED TV) จำนวน 4 เครื่อง ตั้งไว้ 68,000.- บาท เพื่อจ่ายเป็นค่าจัดซื้อโทรทัศน์ แอล อี ดี (LED TV) จำนวน 4 เครื่อง สำหรับการเรียนการสอนนักเรียนศูนย์พัฒนาเด็กเล็กฯ ตั้งจ่ายจากเงินรายได้ ปรากฏในแผนงานการศึกษา งานระดับก่อนวัยเรียนและประถมศึกษา งบดำเนินงาน หมวดค่าตอบแทน **โอนลดเป็นเงิน 68,000.- บาท**

10. ค่าบำรุงรักษาและปรับปรุงครุภัณฑ์ ตั้งไว้ 10,000.- บาท เพื่อจ่ายเป็นค่าบำรุงรักษาและปรับปรุงครุภัณฑ์หรือทรัพย์สินอื่นๆ เพื่อให้สามารถใช้งานได้ตามปกติ (ที่มีวงเงินเกินกว่า 5,000) ฯ ตั้งจ่ายจากเงินรายได้ ปรากฏในแผนงานสาธารณสุข งานบริการสาธารณสุขและงานสาธารณสุขอื่น งบลงทุน หมวดครุภัณฑ์ **โอนลดเป็นเงิน 10,000.- บาท**

11. ค่าตอบแทนพนักงานจ้าง เพื่อจ่ายเป็นค่าจ้างพนักงานจ้างตามภารกิจและพนักงานจ้างทั่วไปของสำนักปลัดไว้ 180,000.- บาท เพื่อจ่ายเป็นค่าจ้างพนักงานจ้างตามภารกิจและพนักงานจ้างทั่วไปของสำนักงานปลัดฯ ตั้งจ่ายจากเงินรายได้ ปรากฎในแผนงานสังคมสงเคราะห์ งานบริหารทั่วไปเกี่ยวกับสังคมสงเคราะห์ งบบุคลากร หมวด เงินเดือน(ฝ่ายประจำ) **โอนลดเป็นเงิน 180,000.- บาท**

**รวมโอนลด(กองศึกษา) 408,000.- บาท**

นายณัฎฐพล สุขนันทฬส รายละเอียดทั้งหมดที่กล่าวมานี้คือรายการที่ขอโอนงบประมาณเพิ่ม 5 รายการขอให้

(ปลัดอบต.บางเตย) ที่ประชุมพิจารณาเพราะว่าการโอนงบประมาณเป็นการโอนในหมวดครุภัณฑ์ที่ดิน

และสิ่งก่อสร้างมาตั้งเป็นรายการใหม่ อำนาจการอนุมัติต้องขอรับการอนุมัติจากสภา

นายมานพ เฟื่องบางหลวง มีท่านใดจะสอบถามเรื่องการพิจารณาการโอนเงินงบประมาณ พ.ศ.2559 หรือไม่

(ประธานสภาฯ) เมื่อไม่มี ขอมติที่ประชุมพิจารณาอนุมัติการโอนเงินงบประมาณ พ.ศ.2559

ที่ประชุม มีมติในการโอนเงินงบประมาณ ประจำปี 2559 ดังนี้

- เห็นชอบ 14 เสียง

- ไม่เห็นชอบ - เสียง

- งดออกเสียง - เสียง

ขณะนั้นมีสมาชิกสภาในที่ประชุม 14 ท่าน

-8-

นายมานพ เฟื่องบางหลวง เป็นอันว่าที่ประชุมมีมติเป็นเอกฉันท์เห็นชอบให้โอนงบประมาณประจำปี พ.ศ.2559

(ประธานสภาฯ)

**ระเบียบวาระที่ 6 เรื่องอื่นๆ (ถ้ามี)**

นายมานพ เฟื่องบางหลวง สำหรับกิจกรรมวันแม่ซึ่งทางอบต.บางเตยได้จัดงานในวันที่ 12 สิงหาคม ตั้งแต่เวลา

(ประธานสภาฯ) 08.30 น.เป็นต้นไป ขอเชิญชวนท่านผู้นำชุมชน สมาชิกสภาอบต. กำนัน ผู้ใหญ่บ้าน ช่วยประชาสัมพันธ์ให้ชาวบ้านเข้าร่วมงาน ตามวันและเวลาดังกล่าวโดยพร้อมเพรียงกัน มีท่านใดจะเสนอเรื่องอื่นๆ อีกหรือไม่ เมื่อไม่มีก็ขอขอบคุณทุกท่านที่เข้าร่วมประชุม

และขอปิดการประชุม ขอบคุณครับ

**ปิดประชุม เวลา 11.15 น.**

ลงชื่อ......................................................................ผู้จดรายงานการประชุม

(นางธนิศา รอดรักวงศ์ไท)

เลขานุการสภาองค์การบริหารส่วนตำบลบางเตย

ลงชื่อ.......................................................................ผู้ตรวจรายการประชุม

(นายมานพ เฟื่องบางหลวง)

ประธานสภาองค์การบริหารส่วนตำบลบางเตย

คณะกรรมการตรวจรายงานการประชุมได้ดำเนินการตรวจเรียบร้อยแล้ว

ลงชื่อ.....................................................................

(นายอำนาจ ประสงค์สันติสุข)

ประธานคณะกรรมการตรวจรายงานการประชุม

ลงชื่อ...........................................................

(นายบุญมี น้อยประชา)

คณะกรรมการตรวจรายงานการประชุม

ลงชื่อ.............................................................

(นายอรรถพล พลชัย)

เลขานุการคณะกรรมการตรวจรายงานการประชุม